Jadi Manjatu Enyet Hejan
Oleh :Effendy Jinu
Jadi jutaan hektar lahan perkebunan kelapa sawit melai eka itah Kalteng toh setiap kabupaten/Kota uras tege, sehingga handak dia itah mite hindai padang kayuan uras perusahaan tempu, bahkan tege je handak sampai puting dapur, awi auh nah jadi tege dinun izin bara Pemerintah Pusat maupun Pemerintah daerah te.
Tuh iye itah mangkeme angat handak malan jadi jatun petak. Aluh tege petak akan je dia manjual barangai regae akan Perusahaan ngahana Pemerintah manusul sama tanding“ JADI MANJATU ENYET HEJAN’’.
Akan je tahan ,belum iye, akan je balemu palus akan indu kasusah limbah te lembut kare panyakit peres tege tengah manajung dia katawan tujua tuntang tege kea awi bapikir handak belum lembut kare tiruk kare manakau tuntang tengah akan indu kahaban kapehe. Amon itah manjatu jadi tujah nambah hindai penyet hejan, tau palus tamat kesah. Huran handak tiap huma uras mina lusuk parei, wayah tuh jatun hindai awi kahana manusul tana te.
Arae je oloh itah nah puna mikeh je baurusan dengan Polisi ,Jaksa, tuntang Hakim, awi jadi indidik harajur mangalah, ye sara mangalah handak lepah bahula kau uras duan perusahaan. Narai ampin cara perusahaan manduan petak rakyat, te iye manunjuk Humas perusahaan oloh lewu sakaet dengan masyarakat manampa surat petak huang kabun oloh mangat perusahaan mamili.
Nah tundah kula itah sama manyambung auh tampayah tokoh Dayak jadi nenga galar Pahlawan Nasional, sejak iye berjuang jadi gitan ampin kapehen itah (utus) sampai mameteh auh akan itah “ TAU TEMPUN PETAK MANANA SARE, MAMBESEI KAJANG BISA PUAT, TUNTANG MAMBESEI BUTUP UYAH BATAWAH BELAI’’arti mangat itah uras barendeng-rendeng.
Tuh auh handak jadi Ibukota Negara manyambung kahandak Presiden Soekarno tau sewut itah munus kilau ikuh Balawau (Tikus). Tambah hindai itah dia tau pakat, belum dia mite sambil gantau tambah capat hejan mahenyek itah. (***)
bjn_Latn zsm_Latn ind_Latn bjn_Latn bjn_Latn bjn_Latn bjn_Latn bjn_Latn